Дора Габе
Мама

chitanka.info

Дето си от всички най-добра,

дето те от всичко най-обичам,

научи ме как да те наричам,

научи ме как да избера

най-хубавото, най-чудесно име

и да ти го казвам научи ме!

Че за тебе думи не намирам,

а сърцето ми до днес побира

таз една-едничка дума само:

„Мамо мила, скъпа моя мамо!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.